Babelscape/SREDFM huggingface dataset:
Αλέξανδρος Γιωτόπουλος

Ο Αλέξανδρος Γιωτόπουλος (1944) είναι ιδρυτικό στέλεχος και αρχηγός της τρομοκρατικής οργάνωσης 17 Νοέμβρη με το ψευδώνυμο "Λάμπρος". Έχει καταδικαστεί σε 17 φορές ισόβια και 25 χρόνια κάθειρξη για ηθική αυτουργία σε δεκαεπτά δολοφονίες, εκρήξεις, ληστείες και για τη συμμετοχή του στη 17Ν, κατηγορίες τις οποίες ο ίδιος αρνείται.
Portable Document Format

Το Portable Document Format (φορμά φορητού εγγράφου) (PDF) είναι φορμά αρχείου που χρησιμοποιείται για την απεικόνιση εγγράφων ανεξαρτήτως λογισμικού, hardware και λειτουργικού συστήματος. Κάθε PDF αρχείο περιλαμβάνει πλήρη περιγραφή ενός καθορισμένου εγγράφου, στην οποία περιλαμβάνεται το κείμενο, οι γραμματοσειρές, τα γραφικά και άλλες απαιτούμενες πληροφορίες. Το 1991, ο συνιδρυτής της Adobe Systems Τζον Γουόρνοκ (John Warnock) περιέγραψε ένα σύστημα που αποκαλούσε "Camelot" (Κάμελοτ) και εξελίχθηκε στo PDF.

Ενώ η Adobe Systems διέθεσε τις προδιαγραφές του PDF ελεύθερα το 1993, ουσιαστικά το φορμά PDF παρέμεινε ιδιοκτησιακό, ελεγχόμενο από την Adobe, έως ότου απελευθερώθηκε επίσημα ως ανοικτό πρότυπο στις 1 Ιουλίου, 2008, και δημοσιεύτηκε από τον Διεθνή Οργανισμό Τυποποίησης ως ISO 32000-1:2008 Το 2008, η Adobe δημοσίευσε μία Άδεια Δημόσιας Ευρεσιτεχνίας (Public Patent License) στο ISO 32000-1 παρέχοντας ελεύθερες δικαιωμάτων ευρεσιτεχνίες που κατείχε η Adobe, έτσι ώστε να είναι δυνατή η δημιουργία, πώληση και διανομή εφαρμογών PDF Ωστόσο, υπάρχουν ακόμα τεχνολογίες που χρησιμοποιούνται σε αρχεία PDF τα οποία καθορίζονται και χρησιμοποιούνται αποκλειστικά από την Adobe παραμένοντας σε ιδιοκτησιακό καθεστώς (π.χ. Adobe XML Forms Architecture, Adobe JavaScript)
Επαρχία Μοισίας Β΄

thumb|right|250px|Η επαρχία Μυσίας Β΄ στην Διοίκηση της Θρακικής το έτος 400 
Η Επαρχία Μοισίας Β΄ ή Μοισία δευτέρα ή Κάτω Μοισία , ήταν διοικητική διαίρεση της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.

Η επαρχία δημιουργήθηκε τον 3ο αιώνα από τον Διοκλητιανό και παρέμεινε στην πρώιμη βυζαντινή περίοδο με την διοικητική μεταρρύθμιση του 4ου αιώνα μ.Χ.. Η επαρχία κατελάμβανε εδάφη ανάμεσα στην οροσειρά του Αίμου και τον Δούναβη.

Διοικητικά ήταν μέρος της Διοίκησις Θρακικής, μία από τις έξι επαρχίες της, και της Υπαρχία της Ανατολής, ο διοικητής της είχε τον ρωμαϊκό τίτλο του ηγεμόνα.

Διοικητικό κέντρο της ήταν η Μαρκιανούπολη (σημερινή Ντέβνια), άλλες πόλεις ήταν η Οδησσός, η Δορόστολος, η Νικόπολη, η Νόβαι, η Απιάρρια, και η Εβραιτός. 

Το 681 μ.Χ. έπαψε να υπάρχει και στα εδάφη της συστάθηκε το Βουλγαρικό βασίλειο.
Μπρους Ντερν

Ο Μπρους Ντερν (αγγλ. Bruce Dern) (4 Ιουνίου 1936) είναι Αμερικανός ηθοποιός, που στην πολύχρονη καριέρα του έχει συμμετάσχει σε περίπου 80 ταινίες αναλαμβάνοντας συχνά ρόλους καρατερίστα ενσαρκώνοντας ήρωες με ασταθή και ανισόρροπο χαρακτήρα. Έχει λάβει μια υποψηφιότητα για Όσκαρ Β' Ανδρικού Ρόλου για την συμμετοχή του στην ταινία του 1978 "Ο Γυρισμός (Coming Home)" όπου υποδύθηκε το σύζυγο της Τζέιν Φόντα και βραβείο Καλύτερης Ανδρικής Ερμηνείας στο Φεστιβάλ των Καννών για τον πρωταγωνιστικό ρόλο στην ταινία του Αλεξάντερ Πέιν "Nebraska" (2013). Ο Ντερν είναι πατέρας της ηθοποιού Λώρα Ντερν την οποία απέκτησε από τη δεύτερη του σύζυγο Ντάιαν Λαντ.
Κακάπο

Το Κακάπο είναι ψιττακόμορφο πτηνό της οικογενείας των Ψιττακιδών (παπαγάλοι), που απαντά αποκλειστικά σε αυστηρά ελεγχόμενες περιοχές της Νέας Ζηλανδίας. Η επιστημονική ονομασία του είδους είναι "Strigops habroptila" και δεν περιλαμβάνει υποείδη (μονοτυπικό).

Το κακάπο ανήκει σε εκείνα τα πτηνά που έχουν κινήσει το ενδιαφέρον των ερευνητών -και όχι μόνον- για τα μορφολογικά χαρακτηριστικά και τις «παραδοξότητες» της ηθολογίας τους, στοιχεία που, σε συνδυασμό με τον ελάχιστο εναπομείναντα πληθυσμό του, προκάλεσαν την κινητοποίηση όλων των εμπλεκομένων φορέων για την σωτηρία του. Στις κυριότερες «αποκλίσεις» του από τους άλλους παπαγάλους συμπεριλαμβάνονται:
*Απώλεια πτητικής ικανότητας
*Δραστηριότητα κατά τη διάρκεια της νύκτας
*Μεγάλο βάρος και, μεγάλη έως πολύ μεγάλη εποχική διακύμανσή του
*Χαμηλός μεταβολισμός
*Αποκλειστικά φυτικό διαιτολόγιο
*Καθορισμός του φύλου των απογόνων
*Εξαιρετικά ιδιόμορφη φωνή

Το κακάπο είναι είδος Άκρως Απειλούμενο (CR). Τον Ιούλιο του 2012, μόνον 124 άτομα είχαν απομείνει, "τόσο λίγα, που στα περισσότερα από αυτά έχουν δοθεί ονόματα". Η προσπάθεια για τη διάσωση του πτηνού είναι πολύ παλαιά. Λόγω της ευρωπαϊκής αποικιοκρατίας στην Πολυνησία και την εισαγωγή θηρευτών όπως γάτες, αρουραίοι, νυφίτσες και κουνάβια, το κακάπο σχεδόν αφανίστηκε. Οι προσπάθειες διατήρησης ξεκίνησαν στη δεκαετία του 1890, αλλά δεν ήσαν πολύ επιτυχείς, μέχρι την εφαρμογή του «Σχεδίου για την Ανάκαμψη του Κακάπο» (Kakapo Recovery Plan), στη δεκαετία του 1980. Από τον Απρίλιο του 2012, όλα τα σωζόμενα πουλιά φυλάσσονται σε κάποια νησιά, προσεκτικά επιλεγμένα χωρίς θηρευτές, το Κόντφις (Codfish), το Άνκορ (Anchor) και το Λιτλ Μπάριερ (Little Barrier), όπου τελούν υπό στενή προστασία και παρακολούθηση. Επίσης, δύο μεγάλα νησιά από την περιοχή Φιόρντλαντ, τα Ρεζολούσιον (Resolution) και Σεκρετέρι (Secretary), έχουν αποτελέσει το αντικείμενο, μεγάλης κλίμακας, δραστηριοτήτων οικολογικής αποκατάστασης, μέσω προετοιμασίας αυτοσυντηρούμενων οικοσυστημάτων με κατάλληλο βιότοπο για το είδος. Η κυβέρνηση της Νέας Ζηλανδίας είναι πρόθυμη να παραχωρήσει τα συγκεκριμένα νησιά γι’ αυτό το σκοπό.
Αβδαλώνυμος

Ο Αβδαλώνυμος υπήρξε βασιλιάς της φοινικικής Σιδώνος (ή της Τύρου), με καταγωγή από βασιλικό γένος της πόλης αυτής, αλλά με μη εξακριβωμένες πληροφορίες για την ιστορικότητα του προσώπου του.

Αναφέρεται και με τις εναλλακτικές ονομασίες "Αβδολώνυμος", "Αβδολώνιμος", "Αβδαλώνιμος", "Αλώνυμος" και "Βαλλώνυμος".
Εξέβιερ Γουντς

Ο Ώστιν Γουότσον ("Austin Watson", 4 Σεπτεμβρίου 1986) είναι Αμερικανός παλαιστής, που εργάζεται στην εταιρεία πάλης WWE. Στα ρινγκ που εμφανίζεται είναι γνωστός ως Εξέβιερ Γουντς.
Επαρχία Σκυθίας

thumb|left|250px|Η επαρχία Μικρής Σκυθίας
thumb|right|250px|Η Διοίκηση της Θρακικής το έτος 400 
Η Επαρχία Σκυθίας ή Μικρά Σκυθία ήταν διοικητική διαίρεση της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.

Η επαρχία δημιουργήθηκε τον 3ο αιώνα από τον Διοκλητιανό και παρέμεινε στην πρώιμη βυζαντινή περίοδο με την διοικητική μεταρρύθμιση του 4ου αιώνα μ.Χ.. Η επαρχία βρισκόταν στο άκρο της αυτοκρατορίας στα Βαλκάνια και βρεχόταν από τον Εύξεινο πόντο και στην σημερινή γεωγραφική περιοχή της Δοβρουτσάς. Τον 6ο αιώνα για την καλύτερη άμυνα των συνόρων δημιουργήθηκε η νέα στρατιωτική διοίκηση "Σκυθίας, Καρίας, Κύπρου και Νήσων" γνωστή σαν Quaestura exercitus.

Διοικητικά ήταν μέρος της Διοίκησις Θρακικής, μία από τις έξι επαρχίες της, και της υπαρχίας της Ανατολής, ο διοικητής της είχε τον ρωμαϊκό τίτλο του ηγεμόνα. 

Διοικητικό κέντρο της ήταν η Τόμις, άλλες πόλεις ήταν η Διονυσόπολη, η Άκρα, η Καλλατίς, η Ίστρος, η Ζελδέπα, η Κωνσταντιανή, η Αξιούπολη, η Τρόπαιος, η Καπίδαβα, η Κάρσος, η Τρόσμις, η Νοβιοδούνος, η Αίγισος και η Αλμυρίς. Το 681 μ.Χ. έπαψε να υπάρχει και στα εδάφη της συστάθηκε το Βουλγαρικό βασίλειο.
Αβέλλα

Η Αβέλλα είναι πόλη και κοινότητα που ανήκει στην επαρχία του Αβελλίνο, στην περιφέρεια Καμπανία της Ιταλίας. 

Στην Αβέλλα ανακαλύφθηκε το 1745 πέτρινη επιγραφή (λατ. ‘’Cippus Abellanus’’), που αποτελεί σπουδαίο δείγμα της Οσκανικής γλώσσας και χρονολογείται στα μέσα του 2ου π.Χ αιώνα. Το κείμενο της επιγραφής μαρτυρά μια συνθήκη μεταξύ Αβέλλας και Νώλας.

Κατά τον Ιουστίνο, η ομώνυμη αρχαία πόλη ήταν αποικία των Χαλκιδέων. Σύμφωνα με αναφορές του Βιργίλιου και του Πλίνιου, εικάζεται πως η αρχαία πόλη ήταν πλούσια σε μηλιές και γνωστή για τα λεπτοκάρυά της.
Μετασεκόια η γλυπτοστροβοειδής

Η Μετασεκόια η γλυπτοστροβοειδής ("Metasequoia glyptostroboides") είναι ένα ταχέως αναπτυσσόμενο, απειλούμενο με εξαφάνιση κωνοφόρο δέντρο, μοναδικό αρτίγονο είδος του γένους Μετασεκόια ("Metasequoia"), και, μαζί με την Σεκόια την αειθαλή ("Sequoia sempervirens") και το Σεκοϊάδενδρο το γιγαντιαίο ("Sequoiadendron giganteum"), ένα από τα τρία είδη κωνοφόρων που ταξινομούνται στην υποοικογένεια των Σεκοϊομόρφων ("Sequoioidae", γνωστά και ως "redwoods" στα αγγλικά) της οικογένειας των Κυπαρισσοειδών ("Cupressaceae"). Είναι ενδημικό στην περιοχή Σιτσουάν-Χουπέι της Κίνας.
Μετασεκόια

Η Μετασεκόια ("Metasequoia") είναι γένος φυλλοβόλων κωνοφόρων δέντρων· μαζί με τα συγγενικά γένη "Σεκόια" ("Sequoia") και "Σεκοϊάδενδρο" ("Sequoiadendron") συνθέτουν την υποοικογένεια των Σεκοϊομόρφων της οικογένειας των Κυπαρισσοειδών. Το μοναδικό αρτίγονο είδος του γένους είναι η "Μετασεκόια η γλυπτοστροβοειδής" ("Metasequoia glyptostroboides"), ενδημική στην περιοχή Σιτσουάν-Χουπέι της Κίνας.
Ο Καθηγητής και η Γυμνή Χορεύτρια

Η ταινία Ο Καθηγητής και η Γυμνή Χορεύτρια (Πρωτότυπος τίτλος Ball of Fire), γνωστή και ως Γιαμ-Γιαμ, είναι σοφιστικέ κωμωδία παραγωγής 1941 σε σκηνοθεσία Χάουαρντ Χοκς και πρωταγωνιστές τους Γκάρι Κούπερ και Μπάρμπαρα Στάνγουικ. Πρόκειται για μια από τις δυο ταινίες που το πρωταγωνιστικό ζευγάρι γύρισε κατά το 1941 (η άλλη ήταν το "Ο Λαός Προστάζει (Meet John Doe)" του Φρανκ Κάπρα. Το σενάριο της ταινίας έγραψε ο Μπίλι Γουάιλντερ με τον Τσαρλς Μπράκετ. Η ταινία πραγματεύεται την προσπάθεια μιας ομάδας καθηγητών να γράψουν μια εγκυκλοπαίδεια και η συνάντησή τους με μια τραγουδίστρια σε νάιτ κλαμπ προκαλεί κωμικές ανατροπές στη ζωή τους. Η υπόθεση της ταινίας χρησιμοποιήθηκε για τη δημιουργία ταινίας μιούζικαλ του 1948 με τίτλο "Ήρωας με το Στανιό (A Song is Born)" και με πρωταγωνιστές τους Ντάνι Κέι και Βιρτζίνια Μάγιο.
NHK World

Το NHK World προβάλλει όλο το 24ωρο ειδήσεις και θέματα lifestyle από την Ανατολική Ασία. Όλες οι εξελίξεις στους χώρους της οικονομίας, των επιστημών, του πολιτισμού, της μόδας, του αθλητισμού, αλλά και μουσική, μαγειρική και τα βραβευμένα ντοκιμαντέρ του NHK σας φέρνουν καθημερινά σε επαφή με τη συναρπαστική κουλτούρα της Άπω Ανατολής.
Travel Channel

Το Travel Channel, είναι ένα αμερικανικό καλωδιακό και παράλληλα δορυφορικό τηλεοπτικό κανάλι που μεταδίδεται σε 21 γλώσσες σε 130 χώρες παγκοσμίως. Το κανάλι έχει την έδρα του στο Chevy Chase της Μέριλαντ των Ηνωμένων Πολιτειών και ανήκει ως κοινοπραξία στην εταιρεία "Discovery Inc." Η αμερικάνικη έκδοση του σταθμού λειτουργεί από το 1987 ενώ η διεθνής έκδοσή του λειτουργεί από το 1994.
Among the Living

Το Among the Living είναι το τρίτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Μάρτιο του 1987 μέσω της δισκογραφικής εταιρείας "Megaforce Records".
Opel GT

Το αρχικό Opel GT ήταν ένα διθέσιο σπορ κουπέ αυτοκίνητο της Opel, που παρήχθη από τον Αύγουστο του 1968 έως τον Ιούλιο του 1973, ενώ από τον Οκτώβριο του 2006 έως τον Ιούλιο του 2009 το μοντέλο αναβίωσε, ως ένα διθέσιο σπορ κάμπριο.
Chevrolet Bel Air

To Chevrolet Bel Air ήταν ένα τεράστιων διαστάσεων αυτοκίνητο, που παρήχθη από την αμερικανική αυτοκινητοβιομηχανία Chevrolet, από το 1949 έως το 1981, σε 8 διαδοχικές γενιές. Η τελευταία γενιά του μοντέλου, κατασκευάστηκε και διατέθηκε αποκλειστικά στον Καναδά, μεταξύ του 1976 και του 1981, ενώ στις ΗΠΑ είχε διακοπεί από το 1975. Μεταγενέστερα, τη θέση του στην παλέτα της Chevrolet πήρε το αμέσως μικρότερο Chevrolet Impala.
Αβραδάτας

Ο Αβραδάτας ήταν ηγεμόνας της Περσίας και συμμάχησε με τους Ασσυρίους κατά του Κύρου. Η γυναίκας του, η Πάνθεα αιχμαλωτίστηκε από τον Κύρο, καθώς ο Αβραδάτας έλειπε σε αποστολή, αλλά την προστάτευσε από κάθε είδος ύβρεως.
Και γι' αυτό συμμάχησε μετά με τον Κύρο λόγω της καλής συμπεριφοράς στην γυναίκα του.
Σκοτώθηκε μαχόμενος κατά των Λυδών και η Πανθεα από λύπη αυτοκτόνησε (ηυτοχειρίασεν)
Ο Κυρος της απέδωσε μεγάλες τιμές και της ανέγειρε μνημείο με περιγεγραμμένη συριακή στήλη
Σώστε τον Τίγρη

Η ταινία Σώστε τον Τίγρη (αγγλ. "Save the Tiger") είναι δράμα παραγωγής 1973 σε σκηνοθεσία Τζον Τ. Αβίλντσεν και πρωταγωνιστές τους Τζακ Λέμον, Τζακ Γκίλφορντ, Λόρι Χάινεμαν, Θάιερ Ντέιβιντ, Λάρα Πάρκερ και Λιβ Λίντελαντ. Το σενάριο έγραψε ο Στηβ Σέιγκαν διασκευάζοντας το ομώνυμο μυθιστόρημά του για τη μεγάλη οθόνη. Η ταινία χάρισε στον Τζακ Λέμον το Όσκαρ Α' Ανδρικού Ρόλου το 1973 (είχε ήδη βραβευτεί με Όσκαρ Β' Ανδρικού Ρόλου το 1955 για την ταινία του Τζον Φορντ "Μίστερ Ρόμπερτς (Mr. Roberts)") και με τη νίκη του έγινε ο πρώτος από μια σειρά ηθοποιών που έχουν βραβευτεί τόσο με Όσκαρ Α΄ όσο και Β΄Ανδρικού Ρόλου.
Μπεϊχάν Σουλτάνα

Η Μπεϊχάν Σουλτάνα (Οθ. Τούρκικα:بی‌خان سلطان) (Τούρκικα: "Beyhan Sultan", 1497 - 1559) ήταν κόρη του σουλτάνου Σελίμ Α΄ της Οθωμανικής Αυτοκρατορίας, ετεροθαλής αδερφή του Σουλεϊμάν Α΄ του Μεγαλοπρεπή και θεία του σουλτάνου Σελίμ Β΄.
Motors TV

Το Motors TV είναι αθλητικό κανάλι με έδρα τη Γαλλία. Το κανάλι εκπέμπει 24 ώρες το 24ωρο και εξειδικεύεται στον μηχανοκίνητο αθλητισμό. Δημιουργήθηκε το 1999 και άρχισε να εκπέμπει επισήμως το 2000.
Luigi

Ο Λουίτζι είναι φανταστικός χαρακτήρας της σειράς παιχνιδιών Mario που δημιουργήθηκε από τον εξέχοντα σχεδιαστή παιχνιδιών Σιγκέρου Μιγιαμότο. Ο Λουίτζι απεικονίζεται ως πιο νεαρός αλλά ψηλότερος από τον αδερφό του, μασκότ της Nintendo, τον Μάριο, και εμφανίζεται σε πολλά παιχνίδια της σειράς, συχνά ως κολλητός στον αδελφό του.

Ο Λουίτζι πρωτοεμφανίστηκε το 1983 στο παιχνίδι "Mario Bros." που ελεγχόταν από τον δεύτερο παίκτη, και διατήρησε αυτό το ρόλο στα παιχνίδια" Super Mario Bros", το "Super Mario Bros. 3", "Super Mario World" και σε άλλους τίτλους. Το πρώτο παιχνίδι όπου ήταν διαθέσιμος ως πρωταρχικός χαρακτήρας ήταν στο "Super Mario Bros. 2". Σε πιο πρόσφατες εμφανίσεις, ο ρόλος του Λουίτζι άρχισε όλο και περισσότερο να περιορίζεται στα υποπροϊόντα όπως τη σειρά Mario Party και Mario Kart, αν και έχει παρουσιαστεί σε έναν πρωταγωνιστικό ρόλο στις τεσσερις περιπτώσεις: πρώτα στο εκπαιδευτικό παιχνίδι του 1991 Mario is missing, στο Luigi's Mansion για το Nintendo GameCube, το 2001, στο Luigi's Mansion: Dark Moon για το 3DS, το 2013 και στο Luigi's mansion 3 για το Nintendo Switch,το 2019 Σε όλα τα τεσσερα από αυτά τα παιχνίδια, καλείται να πρωταγωνιστήσει ως ήρωας γιατί ο Μάριο έχει ανάγκη για διάσωση. Επίσης εμφανίστηκε σε κάθε επεισόδιο των τριών τηλεοπτικών σειρών της DiC με βάση τα παιχνίδια του Nintendo Entertainment System και του Super Nintendo Entertainment System.

Αρχικά αναπτύχθηκε ως εναλλαγή παλέτας του Μάριο με πράσινο χρώμα αντί του κόκκινου ( όταν πέρνει το λουλούδι της φωτιάς γίνεται ακριβώς ίδιο χρώμα όπως ο Μάριο αντίστοιχα) έχει όμως αναπτύξει δικιά του προσωπικότητα και στυλ. Όπως ο ρόλος του στη σειρά Μάριο προχώρησε, ο Λουίτζι εξελίχθηκε σε ένα φυσικό ξεχωριστό χαρακτήρα, ψηλότερος και πιο λεπτός από τον αδελφό του.Μαλιστα διαθέτει και διαφορετικές ιδιότητες,αφού μπορεί να κάνει ψηλότερα άλματα από τον αδερφό του. Σύμφωνα με την Nintendo το 2013 ήταν η χρονιά του Λουίτζι για τον εορτασμό της τριακοστής επετείου της ύπαρξης του χαρακτήρα. Αντίστοιχα, τα παιχνίδια που κυκλοφόρησαν το 2013 τονίζουν περιλαμβάνουν τον Λουίτζι, όπως το Luigi's Mansion: Dark Moon, Mario & Luigi: Dream Team Bros και το πακέτο επιπέδων New Super Luigi U για το New Super Mario Bros U. Μια έκδοση του Mario Bros με θέμα τον Λουίτζι ονομάστηκε Luigi Bros και περιλήφθηκε επίσης στο Super Mario 3D World.

Κατηγορία:Χαρακτήρες του Mario
CGTN

Το CGTN είναι το εικοσιτετράωρο αγγλόφωνο ειδησεογραφικό κανάλι της κεντρικής τηλεόρασης της Κίνας (China Central Television) με έδρα το Πεκίνο. Το κανάλι καλύπτει μία ευρεία γκάμα, η οποία περιλαμβάνει δελτία ειδήσεων και ενημερωτικές εκπομπές.
Άαρμπουργκ

Το Άαρμπουργκ ("Aarburg"), είναι πόλη και έδρα δήμου της Β. Ελβετίας, στο καντόνι Ααργκάου (Aargau). Έχει έκταση 4,41 χμ² και πληθυσμό 7.213 κατοίκους (2012). Βρίσκεται πάνω στον ποταμό Άαρ και είναι φημισμένη για το Κάστρο της, ένα από τα μεγαλύτερα στη χώρα, που έχει χαρακτηριστεί από το ελβετικό κράτος ως «θέση κληρονομιάς διεθνούς σπουδαιότητας» (heritage site of national significance). Άλλωστε, το όνομα της πόλης αυτό ακριβώς σημαίνει, «κάστρο πάνω στον Άαρ».
Ραλφ Σουμάχερ

Ο Ραλφ Σουμάχερ ("Ralf Schumacher", 30 Ιουνίου 1975) είναι Γερμανός πρώην οδηγός αγώνων. Αποσύρθηκε από τη Φόρμουλα 1 στο τέλος του 2007, ενώ από το 2008 έως το 2012, αγωνίστηκε στο Γερμανικό Πρωτάθλημα Τουρισμού (DTM). Αδερφός του είναι ο επτάκις Παγκόσμιος Πρωταθλητής της Φόρμουλα 1, Μίχαελ Σουμάχερ.
Tons of Sobs

Το Tons of Sobs είναι το πρώτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Νοέμβριο του 1968 μέσω της δισκογραφικής εταιρείας "Island Records". Στην πατρίδα του συγκροτήματος εκδόθηκε στις 14 Μαρτίου 1969, ενώ επανεκδόθηκε με οκτώ επιπλέον κομμάτια σε μορφή CD, στις 8 Οκτωβρίου 2001 από την "Universal Distribution".

Κατά την ηχογράφηση του εν λόγω δίσκου, κανένα από τα μέλη των Free δεν είχε φθάσει στο εικοστό έτος της ηλικίας του. Ο προϋπολογισμός για το δίσκο ήταν μόλις 800 λίρες Αγγλίας, με τον παραγωγό Γκάι Στίβενς να πραγματοποιεί μία μινιμαλιστική προσέγγιση με ωμό και τραχύ μπλουζ ήχο. Σε σύγκριση με τους επόμενους δίσκους του συγκροτήματος, η συμμετοχή του μπασίστα Άντι Φρέιζερ στη σύνθεση των τραγουδιών είναι περιορισμένη, με τον τραγουδιστή Πωλ Ρότζερς να έχει αναλάβει αυτό το ρόλο.

Οι κριτικές για το δίσκο είναι ιδιαίτερα θετικές με το "AllMusic" να του δίνει 4,5 αστέρια. Παρά τον θετικό αντίκτυπο, ο δίσκος δεν κατάφερε να μπει στα βρετανικά τσαρτ, ενώ σκαρφάλωσε στις χαμηλές θέσεις του Billboard 200 στις Ηνωμένες Πολιτείες φθάνοντας μόλις στο # 197.
Animal Planet

Το Animal Planet είναι Αμερικανικό καλωδιακό και δορυφορικό τηλεοπτικό κανάλι που ανήκει στην Discovery Communications. Προβάλλει ντοκιμαντέρ που επικεντρώνεται στη φύση και στα ζώα.

Αρχικά, επικεντρώθηκε περισσότερο, στις εκπαιδευτικές εκπομπές και σήμερα, επικεντρώνεται περισσότερο στα reality shows από τα τέλη της δεκαετίας του 2000. Είναι διαθέσιμο στις Ηνωμένες Πολιτείες, καθώς και σε πάνω από 70 χώρες σε όλο τον κόσμο, και οι ειδικές για κάθε χώρα εκδοχές του καναλιού υπάρχουν στον Καναδά, στην Ινδία, στην Ιαπωνία, στο Ταϊβάν και σε άλλες χώρες. Από τον Αύγουστο του 2013 περίπου 97.699.000 εκατομμύρια Αμερικανικά νοικοκυριά (δηλαδή το 84.26% των νοικοκυριών με τηλεόραση) είδαν το Animal Planet.
Ντιεντονέ Μ'Μπαλά Μ'Μπαλά

Ο Ντιεντονέ Μ'Μπαλά Μ'Μπαλά (γεννημένος στις 11 Φεβρουαρίου 1966 στο Φοντεναί-ω-Ροζ των Ω-ντε-Σεν στη Γαλλία), περισσότερο γνωστός με το καλλιτεχνικό του όνομα Dieudonné, είναι Γάλλος κωμικός, ηθοποιός και πολιτικός ακτιβιστής. Αρχικά μετέχων του αντιρατσιστικού κινήματος στη Γαλλία, στην πορεία, ωστόσο, συστρατεύτηκε με το ακροδεξιό Εθνικό Μέτωπο, καθώς και άλλα πολιτικά κινήματα του ευρύτερου ακροδεξιού και νεοναζιστικού γαλλικού χώρου. Από το 1997, ο Dieudonné συμμετέχει αδιαλείπτως σε βουλευτικές και ευρωπαϊκές εκλογές ως υποψήφιος στις λίστες μικρότερων πολιτικών κομμάτων ή κινημάτων, ενώ απέτυχε να συμμετάσχει σε δύο προεδρικές εκλογές (2002 και 2007). Έχει δηλώσει ανοικτά υποστηρικτής των θέσεων του Μαχμούντ Αχμαντινετζάντ αναφορικά με το Ισραήλ και τους Εβραίους. Ο γνωστός αρνητής του Ολοκαυτώματος Ρομπέρ Φωρισόν είχε εμφανισθεί επανειλημμένα μαζί του. Ο Φωρισόν είχε γιορτάσει τα ογδοηκοστά γενέθλιά του στο θέατρο του κωμικού στις 29 Ιανουαρίου 2009, σε μία αντιπροσωπευτική συνάθροιση αρνητών του Ολοκαυτώματος, ακροδεξιών ριζοσπαστών και ακραίων Σιιτών. Οι Dieudonné και Φωρισόν εμφανίσθηκαν από κοινού σε ένα βίντεο που γελοιοποιούσε το Ολοκαύτωμα και την ανάμνησή του. Ο Dieudonné έχει πραγματοποιήσει χαιρετισμούς που θυμίζουν σε μεγάλο βαθμό το ναζιστικό "heil" σε τηλεοπτικό του σκετς, κάτι το οποίο προκάλεσε θύελλα αντιδράσεων, ενώ έχει χαρακτηρίσει την ανάμνηση του Ολοκαυτώματος ως «μνημείο πορνογραφίας». Έχει δικαστεί συνολικά επτά φορές από δικαστήρια με την κατηγορία του αντισημιτισμού.

Ως απάντηση στις δεκάδες αντισημιτικού περιεχομένου δηλώσεις του Dieudonné, ο Γάλλος Υπουργός Εσωτερικών Μανουέλ Βαλλς ανέφερε ότι ο Dieudonné «δεν ήταν, πλέον, κωμικός», αλλά περισσότερο «αντισημίτης και ρατσιστής», και ότι θα έκανε καθετί δυνατό από την πλευρά του ώστε να ακυρωθούν όλες οι δημόσιες εμφανίσεις του Dieudonné, καθώς έθεταν σε κίνδυνο τη δημόσια τάξη.
Έβορα

Η Έβορα ("Évora", πορτογαλική προφορά: ˈɛvuɾɐ) είναι πόλη της Πορτογαλίας, πρωτεύουσα του νομού της Έβορα (Distrito de Évora), της περιφέρειας του Αλεντέζου καθώς και της υπο-περιφέρειας του Κεντρικού Αλεντέζου (Alentejo Central). Ο πληθυσμός της ανέρχεται στους 56.596 κατοίκους (2011).

Το καλοδιατηρημένο κέντρο της πόλης, το οποίο περικλείεται ακόμη μερικώς από μεσαιωνικά τείχη, καθώς και ένας μεγάλος αριθμός μνημείων από διάφορες ιστορικές περιόδους, ανάμεσα στα οποία ένας ρωμαϊκός ναός, έχουν χαρίσει στην πόλη μια θέση στα μνημεία παγκόσμιας κληρονομιάς της UNESCO από το 1986, καθώς και το χαρακτηρισμό πόλη-μουσείο. Ανήκει επίσης στο Δίκτυο Αρχαιότερων Ευρωπαϊκών Πόλεων.

Αποτελεί έδρα ενός από τους μεγαλύτερους δήμους της χώρας, με έκταση 1.307,08 τ.χμ. και χωρίζεται σε 12 φρεγκουέσιας (δευτερεύουσα διοικητική διαίρεση που συναντάται στην Πορτογαλία). Αποτελεί επίσης αρχιεπισκοπική έδρα (Arquidiocese de Évora).
Σπορτ Μπόις

Η Σπορτ Μπόις είναι μια ποδοσφαιρική ομάδα από το Περού. Ιδρύθηκε στις 28 Ιουλίου 1927, την ημέρα ανεξαρτησίας της χώρας. Έδρα της ομάδας είναι το Estadio Miguel Grau, χωρητικότητας 15000 θεατών. Συμμετέχει στην Peruvian Segunda Division. Έχει κερδίσει 6 πρωταθλήματα Περού. Συμμετείχε 6 φορές στο Κόπα Λιμπερταδόρες και 1 στο Κόπα CONMEBOL.
Don Diablo

Ο Ντον Πέπαϊν Σχίπερ (γεννημένος στις 27 Φεβρουαρίου 1980), επίσης γνωστός ως Don Diablo, είναι Ολλανδός DJ και παραγωγός electronic dance μουσικής. Είναι γνωστός για το ιδιαίτερο στυλ των μουσικών κομματιών που παράγει, καθώς και για το γεγονός ότι κάνει, ο ίδιος, τα φωνητικά στα περισσότερα εξ αυτών.
Διαγωνισμός Τραγουδιού Eurovision 1961

Ο Διαγωνισμός Τραγουδιού Eurovision 1961 έλαβε χώρα στις Κάννες της Γαλλίας, μετά τη νίκη της χώρας στο Λονδίνο. Στον διαγωνισμό αυτό για πρώτη φορά στην ιστορία της Eurovision την πρώτη θέση πήρε το Λουξεμβούργο με το τραγούδι "Nous les amoureux" που το ερμήνευσε ο Ζαν Κλοντ Πασκάλ. Ακολούθησε στην 2η θέση το Ηνωμένο Βασίλειο και στην 3η θέση η Ελβετία. Οι χώρες που έκαναν ντεμπούτο ήταν η Φινλανδία, η Ισπανία και η Γιουγκοσλαβία. Επίσης, για πρώτη φορά ο διαγωνισμός διεξήχθη το Σάββατο το βράδυ, θεσμός που συνεχίζεται ως τις μέρες μας. Καθώς ο διαγωνισμός υπερέβη τον προβλεπόμενο χρόνο, και η εκπομπή μεταδιδόταν ζωντανά, η επανάληψη του νικητήριου τραγουδιού στο τέλος του διαγωνισμού δεν προβλήθηκε στο Ηνωμένο Βασίλειο.
Διαγωνισμός Τραγουδιού Eurovision 1965

Ο Διαγωνισμός Τραγουδιού Eurovision 1965 ήταν η 10η έκδοση του ετήσιου Διαγωνισμού Τραγουδιού Eurovision. Πραγματοποιήθηκε στη Νάπολη της Ιταλίας, μετά τη νίκη της Gigliola Cinquetti στο διαγωνισμό του στην Κοπεγχάγη της Δανίας με το τραγούδι "Non ho l'età". Ήταν η πρώτη φορά που ο διαγωνισμός πραγματοποιήθηκε στην Ιταλία, σηματοδοτώντας επίσης την πρώτη φορά που η Ιταλική χερσόνησος και χώρα της Νότιας Ευρώπης φιλοξένησαν την εκδήλωση. Ο διαγωνισμός πραγματοποιήθηκε στο Sala di Concerto della RAI το Σάββατο 20 Μαρτίου 1965 και τον παρουσίασε η Ρενάτα Μάουρο.

Δεκαοκτώ χώρες συμμετείχαν στο διαγωνισμό, δημιουργώντας ένα νέο ρεκόρ για τον υψηλότερο αριθμό συμμετεχόντων. Η επέστρεψε μετά την απουσία τους από την προηγούμενη έκδοση, ενώ η έκανε το ντεμπούτο τους.

Νικήτρια χώρα αναδείχθηκε το με το τραγούδι "Poupée de cire, poupée de son", σε ερμηνεία της Φρανς Γκαλ και σε σύνθεση του Σερζ Γκένσμπουργκ. Αυτή ήταν η δεύτερη νίκη του Λουξεμβούργου στο διαγωνισμό, μετά τη νίκη τους το . Ήταν επίσης το πρώτο νικηφόρο τραγούδι από το "Een beetje" της Ολλανδίας το που δεν ήταν μπαλάντα.

Για τέταρτη συνεχόμενη χρονιά, τέσσερις χώρες σημείωσαν όλες μηδέν πόντους. Το Βέλγιο, η Φινλανδία, η Γερμανία και η Ισπανία, όλες τερμάτισαν χωρίς πόντους για δεύτερη φορά στην ιστορία του διαγωνισμού.
Διαγωνισμός Τραγουδιού Eurovision 1964

Ο Διαγωνισμός Τραγουδιού Eurovision 1964 ήταν η 9η έκδοση του Διαγωνισμού Τραγουδιού της Eurovision. Έλαβε χώρα στην πρωτεύουσα της Δανίας, την Κοπεγχάγη, μετά τη νίκη Γκρέτε και Γιούργκεν Ίνγκμαν στο διαγωνισμό του με το τραγούδι "Dansevise". Ήταν η πρώτη φορά που η Δανία διοργάνωνε το διαγωνισμό, καθώς και η πρώτη φορά που μια χώρα του Βορρά διοργάνωνε το διαγωνισμό. Ο διαγωνισμός διοργανώθηκε στην Αίθουσα Συναυλιών του Τίβολι το Σάββατο 21 Μαρτίου του 1964 και τον παρουσίασε η Δανέζα ηθοποιός Λότε Βέβερ (Lotte Wæver).

Δεκαέξι χώρες έλαβαν μέρος, με την Πορτογαλία να κάνει το ντεμπούτο της και τη Σουηδία να μην συμμετέχει, λόγω της απόφασης της ένα χρόνο πριν.

Νικήτρια χώρα αναδείχθηκε για πρώτη φορά η Ιταλία με 49 βαθμούς με το τραγούδι "Non ho I'eta" το οποίο ερμήνευσε η Τζιλιόλα Τσινκουέτι. Αυτή ήταν η πρώτη νίκη της Ιταλίας, καθώς και η πρώτη φορά που μια χώρα του Νότου κερδίζει το πρώτο βραβείο. Η Τζιλιόλα Τσινκουέτι κέρδισε σε ηλικία 16 ετών και 92 ημερών, κάνοντάς την τη νεότερη νικήτρια στην ιστορία. Αυτό το ρεκόρ το κράτησε μέχρι το . Την 2η θέση κατέκτησε το Ηνωμένο Βασίλειο και την 3η θέση το Μονακό. Εκείνη την χρονιά η Σουηδία δεν συμμετείχε. Ντεμπούτο έκανε η Πορτογαλία. Οι χώρες που δεν πήραν βαθμούς ήταν η Ομοσπονδιακή Δημοκρατία της Δυτικής Γερμανίας, η Πορτογαλία, η Ελβετία και η Γιουγκοσλαβία.
The Atrocity Exhibition... Exhibit A

Το The Atrocity Exhibition... Exhibit A είναι το όγδοο στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε τον Οκτώβριο του 2007 μέσω της δισκογραφικής εταιρείας "Nuclear Blast".

Το σινγκλ του δίσκου ήταν το ""Funeral Hymn" αλλά γυρίστηκε βίντεο κλιπ για το κομμάτι "Riot Act"", ενώ το άλμπουμ κυκλοφόρησε και σε περιορισμένη έκδοση μέσω παραγγελίας από την ιστοσελίδα της "Nuclear Blast". Το όνομα του δίσκου προέρχεται από το ομώνυμο μυθιστόρημα του Τζέιμς Γκράχαμ Μπάλαρντ, από το 1970.

Το τραγούδι ""Bedlam 1-2-3" τελειώνει στα οκτώ λεπτά διάρκειας, ακολουθούμενο από δέκα λεπτά σιωπής. Στα 18:12 του κομματιού, ξεκινάει μία κάντρι εκδοχή του τραγουδιού "Bonded by Blood" από το ομώνυμο άλμπουμ, με την ονομασία "Bonded by Banjo".

Το "The Atrocity Exhibition... Exhibit A"" σηματοδότησε την επιστροφή του ντράμερ Τομ Χάντινγκ στο συγκρότημα μετά την αποχώρηση του το 2004. Ο δίσκος πούλησε 3.600 αντίτυπα στις Ηνωμένες Πολιτείες κατά την πρώτη εβδομάδα της κυκλοφορίας του. Μέχρι το Νοέμβριο του 2008, τουλάχιστον 22.000 αντίτυπα είχαν πουληθεί.
Daihatsu Terios

Το Daihatsu Terios είναι ένα μικρομεσαίο 5-πορτο SUV αυτοκίνητο, που παράγεται από την ιαπωνική αυτοκινητοβιομηχανία Daihatsu, από τον Απρίλιο του 1997, σε 3 γενιές. Η πρώτη γενιά του μοντέλου κατασκευάστηκε μεταξύ του 1997 και του 2005, ενώ η δεύτερη από το 2006 έως το 2017. Τον Νοέμβριο του 2017, εισήχθη η τρίτη γενιά του, η οποία όμως δεν κυκλοφόρησε ποτέ στην Ευρώπη, καθώς η εταιρεία αποσύρθηκε από την ήπειρο αυτή στις 31 Ιανουαρίου 2013 και, κατά συνέπεια, διακόπηκε ταυτόχρονα και η ευρωπαϊκή εξαγωγή του Terios.
Διαγωνισμός Τραγουδιού Eurovision 1968

Ο Διαγωνισμός Τραγουδιού Eurovision 1968 ήταν η 13η έκδοση του ετήσιου Διαγωνισμού Τραγουδιού Eurovision. Διεξήχθη στο Λονδίνο του Ηνωμένου Βασιλείου, μετά τη νίκη της Σάντι Σο στο στη Βιέννη της Αυστρίας με το τραγούδι "Puppet on a String". Ήταν η τρίτη φορά που πραγματοποιήθηκε η εκδήλωση στο Ηνωμένο Βασίλειο, μετά τις εκδόσεις του και του , και οι δύο πραγματοποιήθηκαν επίσης στο Λονδίνο. Ο διαγωνισμός πραγματοποιήθηκε στη Βασιλική Αίθουσα Αλβέρτου το Σάββατο 6 Απριλίου 1968 και παρουσιάστηκε από την Κέιτι Μπόιλε (για τρίτη φορά). Δεκαεπτά χώρες συμμετείχαν στο διαγωνισμό.

Νικήτρια αναδείχθηκε η Ισπανία με το τραγούδι "La, la, la", ερμηνευμένο από την Μασσιέλ, και με μουσική/στίχοι των Μάνουελ ντε λα Κάλβα και Ραμόν Αρκούσα. Αυτή ήταν η πρώτη νίκη της Ισπανίας - και η πρώτη φορά που τερμάτιζε στην πρώτη πεντάδα - στο διαγωνισμό. Αυτή ήταν επίσης η πρώτη νίκη για μια χώρα από την Ιβηρική Χερσόνησο.

Πριν το διαγωνισμό, η βρετανική συμμετοχή "Congratulations" του Κλιφ Ρίτσαρντ ήταν το μεγάλο φαβορί για τη νίκη, αλλά έχασε από τη Μασσιέλ της Ισπανίας με διαφορά ενός βαθμού. Αρχικά η Ισπανία είχε αναθέσει στον Χοάν Μανουέλ Σεράτ να τραγουδήσει το "La La La", όμως εκείνος απαίτησε να ερμηνεύσει το τραγούδι στην καταλανική γλώσσα, κάτι που αρνήθηκε η χώρα. Έτσι αποσύρθηκε ο Σεράτ και αντικαταστάθηκε από την Massiel, η οποία ερμήνευσε το ίδιο άσμα στα ισπανικά.
Λεωνίδας Κόκκας

Ο Λεωνίδας Κόκκας (Κορυτσά, 3 Ιουνίου 1973) είναι Έλληνας πρώην αθλητής της άρσης βαρών, ολυμπιονίκης και από τα παιδιά της dream team του Χρήστου Ιακώβου που δόξασε την Ελλάδα.
Bentley Continental GT

H Bentley Continental GT είναι ένα υπερπολυτελές 2-πορτο αυτοκίνητο, που παράγεται από τη βρετανική αυτοκινητοβιομηχανία Bentley, από το 2003 έως σήμερα. Στις αρχές του 2011 εισήχθη η δεύτερη γενιά του και από το 2018 βρίσκεται στην τρίτη γενιά του. Διαχρονικά, προσφέρεται σε εκδόσεις κουπέ (τύπου αμαξώματος fastback) και καμπριολέ, και με σαλόνι διάταξης καθισμάτων 2+2.

Ιστορικά, η πρώτη γενιά της Continental GT ήταν το πρώτο μοντέλο της εταιρείας που εξελίχθηκε και λανσαρίστηκε μετά την εξαγορά της Bentley από τον Όμιλο Volkswagen το 1998. Επίσης, η πρώτη γενιά της ήταν το πρώτο μοντέλο στην ιστορία της Bentley στο οποίο εφαρμόστηκαν τεχνικές μαζικής παραγωγής, καθώς και το πρώτο που κατάφερε εμπορική απήχηση και σε πιο νεανικό κοινό.
Captain Phillips

Captain Phillips είναι αμερικανικό βιογραφικό, περιπετειώδες θρίλερ παραγωγής 2013. Την ταινία σκηνοθέτησε ο Πολ Γκρίνγκρας και το σενάριο έγραψε ο Μπίλι Ρέι, το οποίο είναι βασισμένο στην βιογραφία του Καπετάνιου Ρίτσαρντ Φίλιπς "A Captain's Duty: Somali Pirates, Navy SEALs, and Dangerous Days at Sea". Η ταινία αφηγείται την αληθινή ιστορία του καπετάνιου Φίλιπς, ο οποίος πιάστηκε όμηρος από Σομαλούς πειρατές στον Ινδικό Ωκεανό κατά τη διάρκεια της θαλασσοπειρατείας του εμπορικού πλοίου Maersk Alabama το 2009. Πρωταγωνιστεί ο Τομ Χανκς.

Η ταινία κυκλοφόρησε στους κινηματογράφους στις 11 Οκτωβρίου 2013. Απέσπασε θετικά σχόλια από τους κριτικούς και έγινε μεγάλη εισπρακτική επιτυχία αποφέροντας 218,7 εκατομμύρια δολάρια. Έλαβε έξι υποψηφιότητες για Όσκαρ, ανάμεσά τους για Καλύτερη Ταινία και Β' Ανδρικού Ρόλου για την ερμηνεία του Αμπντί, τέσσερις υποψηφιότητες για Χρυσή Σφαίρα, δύο υποψηφιότητες για Screen Actors Guild Award και εννέα υποψηφιότητες για BAFTA κερδίζοντας ένα στην κατηγορία Β' Ανδρικού Ρόλου.
Διαγωνισμός Τραγουδιού Eurovision 1970

Ο Διαγωνισμός Τραγουδιού Eurovision 1970 ήταν η 15η έκδοση του ετήσιου Διαγωνισμού Τραγουδιού της Eurovision. Έλαβε χώρα στις 21 Μαρτίου 1970 στο RAI Congrescentrum στο Άμστερνταμ της Ολλανδίας και παρουσιάστηκε από τη Βίλι Ντόμπε.

Λόγω του ότι υπήρχαν τέσσερις νικητές στον προηγούμενο διαγωνισμό, τέθηκε το ερώτημα σχετικά με το ποιο έθνος θα φιλοξενήσει το διαγωνισμό του 1970. Με το Ηνωμένο Βασίλειο να φιλοξενεί το 1968 και την Ισπανία το 1969, μόνο η Γαλλία και η Ολλανδία ήταν υπό εξέταση. Η ρίψη ενός νομίσματος είχε ως αποτέλεσμα η διοργανώτρια χώρα να αποφασιστεί η Ολλανδία.

Δώδεκα χώρες συμμετείχαν στο διαγωνισμό. Ήταν ο χαμηλότερος αριθμός συμμετεχόντων από την έκδοση του . Η , η , η , η και η δεν συμμετείχαν το 1970 σε ένδειξη διαμαρτυρίας για το τετράδρομο αποτέλεσμα ισοπαλίας του 1969. 

Νικήτρια χώρα αναδείχθηκε η με το τραγούδι "All Kinds of Everything", ερμηνευμένο από την Ντάνα και γραμμένο από τους Ντέρι Λίντσεϊ και Τζάκι Σμίθ. Αυτή ήταν η πρώτη νίκη της Ιρλανδίας στο διαγωνισμό. Το τερμάτισε στη δεύτερη θέση για έβδομη φορά, ενώ η κατέληξε στην τρίτη θέση - το καλύτερο αποτέλεσμα για τη χώρα εκείνη τη στιγμή. Αυτή ήταν επίσης η μόνη φορά που το έλαβε «μηδέν πόντους».
Μαρί Σουσινί

Η Μαρί Σουσινί (18 Ιανουαρίου 1916, Ρένο Κορσικής - 22 Αυγούστου 1993, Ορμπετέλλο Ιταλίας) ήταν Γαλλίδα συγγραφέας.
Διαγωνισμός Τραγουδιού Eurovision 1973

Ο Διαγωνισμός Τραγουδιού Eurovision 1973 ήταν η 18η έκδοση του ετήσιου Διαγωνισμού Τραγουδιού της Eurovision. 

Έλαβε χώρα στην ομώνυμη Πόλη του Λουξεμβούργου στις 7 Απριλίου 1973. Νικήτρια χώρα ήταν η διοργανώτρια, που συγκέντρωσε 129 πόντους με το τραγούδι "Tu te reconnaitras" το οποίο ερμήνευσε η Anne-Marie David, με αυτή να είναι η τέταρτη νίκη του Λουξεμβούργου. Η ψηφοφορία ήταν μάχη "στήθος με στήθος" ανάμεσα σε τρεις χώρες, με την Ισπανία να τερματίζει μόνο 4 βαθμούς πίσω από το Λουξεμβούργο και ο Κλιφ Ρίτσαρντ του Ηνωμένου Βασιλείου (ο οποίος ήρθε δεύτερος το 1968) 2 βαθμούς πίσω από την Ισπανία. Το τραγούδι που κέρδισε σημείωσε το υψηλότερο σκορ που έχει επιτευχθεί ποτέ στην Eurovision υπό οποιαδήποτε μορφή ψηφοφορίας μέχρι το 1975, συγκεντρώνοντας 129 βαθμούς από τους πιθανούς 160, το οποίο αντιπροσώπευε σχεδόν το 81% του δυνατού μέγιστου. Αυτό οφείλεται εν μέρει σε ένα σύστημα βαθμολόγησης που εγγυάται σε όλες τις χώρες τουλάχιστον δύο βαθμούς από τη χώρα που ψηφίζει.
Διαγωνισμός Τραγουδιού Eurovision 1976

Ο Διαγωνισμός Τραγουδιού Eurovision 1976 ήταν η 21η έκδοση του ετήσιου Διαγωνισμού Τραγουδιού της Eurovision. Διοργανώθηκε από το NOS και διεξήχθη στη Χάγη της Ολλανδίας, στο Nederlands Congresgebouw. Η νίκη των Teach-In στη Στοκχόλμη της Σουηδίας την προηγούμενη χρονιά, έδωσε το δικαίωμα στην Ολλανδία να φιλοξενήσει το διαγωνισμό. Τον διαγωνισμό κέρδισαν οι Brotherhood of Man, ερμηνεύοντας το τραγούδι "Save Your Kisses for Me", για λογαριασμό του Ηνωμένου Βασιλείου που συγκέντρωσε 164 βαθμούς.

Την 2η θέση κατέλαβε η Γαλλία και την 3η το Μονακό. Για δεύτερη συνεχή φορά το τραγούδι που έμελε να κερδίσει τον διαγωνισμό παρουσιάστηκε πρώτο στη σειρά.
Διαγωνισμός Τραγουδιού Eurovision 1978

Ο Διαγωνισμός Τραγουδιού Eurovision 1978 ήταν η 23η έκδοση του ετήσιου Διαγωνισμού Τραγουδιού της Eurovision. Πραγματοποιήθηκε στις 22 Απριλίου 1978 στο Παρίσι της Γαλλίας. Το διαγωνισμό κέρδισε ο Izhar Cohen μαζί με το συγκρότημα Alphabeta που αντιπροσώπευαν το Ισραήλ με το τραγούδι "A-Ba-Ni-Bi". Παρόλο που "A-Ba-Ni-Bi" είναι ο σωστός τίτλος, η γαλλική τηλεόραση έγραψε κατά λάθος τον τίτλο του τραγουδιού ως "Ah-Bah-Nee-Bee". Οι παρουσιαστές ήταν οι Ντενίζ Φαμπρ και Λεόν Ζιτρόν, και αυτή ήταν η πρώτη φορά που περισσότεροι από ένας παρουσιαστές παρουσίασαν μια έκδοση του Διαγωνισμού και η πρώτη που είχε έναν άνδρα παρουσιαστή από το . Επιπλέον, οι δύο παρουσιαστές χρησίμευσαν ως σχολιαστές για τη Γαλλική τηλεόραση. Συμμετείχαν είκοσι χώρες, ένα ρεκόρ τότε.

Η νικήτρια συμμετοχή ήταν ένα τραγούδι αγάπης που τραγουδούσε στο εβραϊκό ισοδύναμο του Ubbi dubbi (ο τίτλος είναι μια επέκταση της εβραϊκής λέξης ani אני, που σημαίνει "εγώ"). Αυτή ήταν η πρώτη νίκη του Ισραήλ στην Eurovision, καθώς ήταν και το πρώτο τραγούδι που κέρδισε σε μια από τις σημιτικές γλώσσες. Η νίκη προκάλεσε προβλήματα σε πολλά έθνη της Βόρειας Αφρικής και της Μέσης Ανατολής που παρακολουθούσαν τον διαγωνισμό, παρόλο που δεν συμμετείχαν. Σύμφωνα με τον συγγραφέα και τον πολιτικό σχολιαστή John Kennedy O'Connor στο βιβλίο του "The Eurovision Song Contest: The Official History", όταν ήταν σαφές ότι το Ισραήλ κέρδισε κατά την ψηφοφορία, οι περισσότεροι από τους αραβικούς σταθμούς τερμάτισαν τη μετάδοση του διαγωνισμού. Η τηλεόραση της Ιορδανίας ολοκλήρωσε την εκπομπή με μια φωτογραφία από ένα σωρό νάρκισσους στην οθόνη, αργότερα ανακοινώνοντας ότι η βελγική συμμετοχή (η οποία τερμάτισε δεύτερη) ήταν ο νικητής. Η τηλεόραση της ΕΣΣΔ για πρώτη φορά έδειξε διαγωνισμό, και μέχρι το 1988 μόνο παραστάσεις πολλών συμμετεχόντων, κάθε φορά με εξαίρεση εκπροσώπους του Ισραήλ. Η Νορβηγία τερμάτισε τελευταία για πέμπτη φορά, και ήταν η πρώτη χώρα μετά το νέο σύστημα ψηφοφορίας του 1975 που κατάφερε να τερματίσει με μηδέν βαθμούς.
Διαγωνισμός Τραγουδιού Eurovision 1980

Ο Διαγωνισμός Τραγουδιού Eurovision 1980 ήταν ο 25ος Διαγωνισμός Τραγουδιού της Eurovision και διεξήχθη στη Χάγη στις 19 Απριλίου του 1980. Η παρουσιάστρια ήταν η Μάρλους Φλούιτσμα, αν και κάθε τραγούδι παρουσιάστηκε από έναν παρουσιαστή από το εκάστοτε συμμετέχον έθνος. Σε ορισμένες περιπτώσεις, αυτό ήταν το ίδιο άτομο που παρείχε τα σχόλια. Τον διαγωνισμό κέρδισε ο Τζόνι Λόγκαν εκπροσωπόντας την Ιρλανδία, με το τραγούδι "What's Another Year".
Γκρο Χάρλεμ Μπρούντλαντ

-->

Η Γκρο Χάρλεμ Μπρούντλαντ (νορβ. "Gro Harlem Brundtland"), γεννημένη Γκρο Χάρλεμ στις 20 Απριλίου 1939) είναι Νορβηγή πολιτικός, που υπηρέτησε τρεις θητείες ως Πρωθυπουργός της Νορβηγίας (1981, 1986–89 και 1990–96) και ως Γενική Διευθύντρια του Παγκόσμιου Οργανισμού Υγείας από το 1998 ως το 2003. Είναι επίσης γνωστή για την προεδρία της Επιτροπής Μπρούντλαντ, που παρουσίασε την ομώνυμη Εκθεση για τη βιώσιμη ανάπτυξη.

Εκπαιδευμένη ως γιατρός η Μπρούντλαντ εντάχθηκε στο Εργατικό Κόμμα και μπήκε στην κυβέρνηση το 1974 ως Υπουργός Περιβάλλοντος. Έγινε η πρώτη γυναίκα πρωθυπουργός της Νορβηγίας στις 4 Φεβρουαρίου 1981, μέχρι τις 14 Οκτωβρίου 1981. Επέστρεψε ως πρωθυπουργός στις 9 Μαΐου 1986 και υπηρέτησε ως τις 16 Οκτωβρίου 1989 και για τρίτη θητεία στις 3 Νοεμβρίου 1990. Από το 1981 ως το 1992 ήταν ηγέτης του Εργατικού Κόμματος. Μετά την αιφνιδιαστική παραίτησή της από πρωθυπουργός το 1996 έγινε διεθνώς πρωτεργάτης της βιώσιμης ανάπτυξης και της δημόσιας υγείας και υπηρέτησε ως Γενική Διευθύντρια του Παγκόσμιου Οργανισμού Υγείας και ως ειδική απεσταλμένη του ΟΗΕ για την κλιματική αλλαγή από το 2007 ως το 2010. Είναι επίσης αναπληρωτής πρόεδρος των "The Elders" και πρώην Αντιπρόεδρος της Σοσιαλιστικής Διεθνούς.

Η Μπρούντλαντ ανήκε στη μετριοπαθή πτέρυγα του κόμματός της και υποστήριξε την ένταξη της Νορβηγίας στην Ευρωπαϊκή Ένωση κατά το δημοψήφισμα του 1994. Ως πρωθυπουργός η Μπρούντλαντ έγινε ευρέως γνωστή ως «μητέρα του έθνους». Ελαβε το Βραβείο Καρλομάγνος του 1994 και έχει λάβει πολλά άλλα βραβεία και διακρίσεις.
Ιππότης χωρίς πανοπλία

To Ιππότης χωρίς πανοπλία (πρωτότυπος τίτλος: Knight Without Armour) είναι βρετανική ιστορική - δραματική ταινία του 1937, σε σκηνοθεσία Ζακ Φέιντερ και σε παραγωγή του Αλεξάντερ Κόρντα. Πρωταγωνιστούν οι Μάρλεν Ντίτριχ και Ρόμπερτ Ντόνατ. Βασίστηκε στο ομώνυμο βιβλίο του Τζέιμς Χίλτον, του 1933. Η μουσική της ταινίας είναι του Μίκλος Ρόζα.
Διαγωνισμός Τραγουδιού Eurovision 1979

Ο Διαγωνισμός Τραγουδιού Eurovision 1979 ήταν η 24η έκδοση του ετήσιου Διαγωνισμού Τραγουδιού της Eurovision]. Πραγματοποιήθηκε στις 31 Μαρτίου 1979 στην Ιερουσαλήμ, μετά τη νίκη της χώρας στην . Η εκδήλωση διοργανώθηκε στο Διεθνές Συνεδριακό Κέντρο. Οι παρουσιαστές ήταν οι Ντανιέλ Πιρ και Γιαρντένα Αράζι. Δεκαεννέα από τις είκοσι χώρες που συμμετείχαν το 1978 συμμετείχαν επίσης, με εξαίρεση την Τουρκία, η οποία αποσύρθηκε αφού οι αραβικές χώρες την πίεσαν να μην συμμετάσχει στο Ισραήλ.

Νικήτρια χώρα αναδείχθηκε το Ισραήλ με το τραγούδι "Hallelujah", ερμηνευμένο από τους Γκάλι Ατάρι & Milk and Honey. Η Γιουγκοσλαβία, που έχασε το Διαγωνισμό του 1978, επίσης δεν ήθελε να συμμετάσχει ούτε να μεταδώσει το σόου του 1979 για πολιτικούς λόγους. Εκτός από τη ζωντανή μετάδοση στις 19 διαγωνιστικές χώρες, ο διαγωνισμός μεταδόθηκε στη Ρουμανία, το Χονγκ Κονγκ και την Ισλανδία.

Ήταν η τελευταία φορά που ο διαγωνισμός διεξήχθη τον Μάρτιο.
Διαγωνισμός Τραγουδιού Eurovision 1981

Ο Διαγωνισμός Τραγουδιού Eurovision 1981 ήταν η 26η έκδοση του ετήσιου Διαγωνισμού Τραγουδιού Eurovision. Πραγματοποιήθηκε στο Δουβλίνο της Ιρλανδίας, μετά τη νίκη του Τζόνι Λόγκαν στο στη Χάγη της Ολλανδίας με το τραγούδι "What's Another Year". Ήταν η δεύτερη φορά που ο διαγωνισμός πραγματοποιήθηκε στην Ιρλανδία, μετά το . Ο διαγωνισμός διεξήχθη στο RDS Simmonscourt Pavilion το Σάββατο 4 Απριλίου του 1981 και τον παρουσίασε η Ντοϊριν Νι Βριένι.

Είκοσι χώρες συμμετείχαν στο διαγωνισμό, κάτι που ισούται με το ρεκόρ της . Η έκανε το ντεμπούτο της φέτος, ενώ το και η επέστρεψαν και οι δύο, μετά την απουσία ενός και πέντε ετών αντίστοιχα. Το και η , που συμμετείχαν και οι δύο το προηγούμενο έτος, αποφάσισαν να μην εισέλθουν.

Νικήτρια χώρα αναδείχθηκε το Ηνωμένο Βασίλειο με το τραγούδι "Making Your Mind Up", ερμηνευμένο από τους Bucks Fizz, γραμμένο από τους Άντι Χιλ και Τζον Ντάντερ. Αυτή ήταν η τέταρτη νίκη του Ηνωμένου Βασιλείου στο διαγωνισμό, μετά τις νίκες τους το , το και το . Η Γερμανία τερμάτισε δεύτερη για δεύτερη συνεχόμενη χρονιά, ενώ η Γαλλία τερμάτισε τρίτη. Η Νορβηγία τερμάτισε τελευταία, όπου για τρίτη φορά τερμάτισε με μηδέν βαθμούς.

Η νίκη των Bucks Fizz ξεκίνησε την εξαιρετικά επιτυχημένη διεθνή καριέρα του συγκροτήματος. Από τις αξιοσημείωτες στιγμές του διαγωνισμού ήταν η βρετανική εκτέλεση του τραγουδιού, κατά την οποία τα δύο αρσενικά μέλη του συγκροτήματος εκτελώντας ένα χορευτικό έσκισαν τα φορέματα των δύο γυναικών του γκρουπ, αποκαλύπτοντας τις μίνι φούστες που φορούσαν.
Τατζάτης

Ο Τατζάτης ή Τατζάτιος (αρμενικά: Տաճատ Tačat) ήταν πατρίκιος και στρατηγός στη Βυζαντινή Αυτοκρατορία.
Φίλιππος ο Άραβας

Ο Φίλιππος ο Άραβας (Λατ. "Caesar Marcus Julius Philippus Augustus", 204 – Μάρτιος 249) ήταν Ρωμαίος Αυτοκράτορας. Γεννήθηκε στη Φιλιππόπολη στη σημερινή Συρία, 55 χιλιόμετρα νοτιοανατολικά της σημερινής Δαμασκού. Ανήκε σε διακεκριμένη οικογένεια ιππέων αραβικής καταγωγής και υπηρετούσε ως ύπαρχος της αυλής ("praefectus praetorio"), όταν ο προκάτοχος του του Γορδιανός Γ΄ δολοφονήθηκε κατά τη διάρκεια ανταρσίας . Η συμμετοχή του Φίλιππου στην ανταρσία είναι πιθανή. Μετά τη δολοφονία ανακηρύχθηκε άμεσα αυτοκράτορας και η πρώτη του ενέργεια ήταν η σύναψη ειρήνης με την Περσία, οι πόλεμοι με την οποία είχαν εξουθενώσει το στρατό. Ως διάδοχος και κληρονόμος του είχε οριστεί από τον Φίλιππο, ο γιος του Μάρκος Ιούλιος Φίλιππος Σεβήρος, ο οποίος δολοφονήθηκε σε ηλικία 11 ετών αμέσως μετά τη δολοφονία του πατέρα του.
Θεόδωρος Τριθύριος

Ο Θεόδωρος Τριθύριος (απεβ. 20 Αυγούστου 636), γνωστός και ως Θεόδωρος ο Σακελλάριος, ήταν Βυζαντινός ταμίας του κράτους και στρατιωτικός διοικητής κατά τη διάρκεια των τελευταίων ετών της βασιλείας του Αυτοκράτορα Ηρακλείου.
Άλαν Λουίζι

Ο Άλαν Λουίζι (Sir Allan Fitzgerald Laurent Louisy, KCMG, PC 5 Σεπτεμβρίου 1916 – 2 Μαρτίου 2011) ήταν Πρωθυπουργός της Αγίας Λουκίας, ο 2ος από την ανεξαρτησία της χώρας, μετά τον Σερ Τζον Κόμπτον.
Ντάνιελ Μπρουλ

Ο Ντάνιελ Μπρουλ ("Daniel César Martín Brühl González", 16 Ιουνίου 1978) είναι Γερμανός ηθοποιός. Το 1995 ξεκίνησε να εργάζεται σε μικρή ηλικία στη γερμανική σαπουνόπερα Forbidden Love. Το 2003 ο πρωταγωνιστικός του ρόλος στην ταινία "Good Bye, Lenin!" του χάρισε ευρύτερη αναγνώριση και κριτική αποδοχή και κέρδισε το βραβείο Ευρωπαϊκού Κινηματογράφου καλύτερου ηθοποιού και το German Film Award καλύτερου ηθοποιού.

Ο Μπρουλ εργάζεται τόσο σε ευρωπαϊκές όσο και σε αμερικανικές παραγωγές σε αρκετές διαφορετικές γλώσσες. Πρωταγωνίστησε σε πολλές ευρωπαϊκές ταινίες όπως: "Οι μέρες της αφθονίας σας είναι μετρημένες", Ladies in Lavender, Καλά Χριστούγεννα και Salvador. Μιλάει άπταιστα γερμανικά, αγγλικά, ισπανικά, γαλλικά και καταλανικά. Συστήθηκε στο μέινστριμ αμερικανικό κοινό με το ρόλο του Φρέντρικ Τσόλερ, ενός Γερμανού ήρωα, στην ταινία του Κουέντιν Ταραντίνο, "Άδωξοι Μπάσταρδη", και με ένα μικρότερο ρόλο στην ταινία "Το Τελεσίγραφο του Μπορν". Κάποιες από τις πρόσφατες ταινίες του περιλαμβάνουν τις Et si on vivait tous ensemble? και 2 Days in New York. Το 2013 υποδύθηκε τον οδηγό της Φόρμουλα 1 Νίκι Λάουντα στην ταινία "Rush" του Ρον Χάουαρντ για την οποία έλαβε υποψηφιότητα για τη Χρυσή Σφαίρα Καλύτερου Ηθοποιού.
Diamond Head

Οι Diamond Head είναι βρετανικό heavy metal συγκρότημα, το οποίο σχηματίστηκε το 1976 στο Στόρμπριτζ και θεωρείται ένας από τους πρωτοπόρους του New Wave of British Heavy Metal.

Επίσης, είναι γνωστοί ως μεγάλη επιρροή της μετέπειτα thrash metal σκηνής, με τους Metallica να διατηρούν τη διασκευή τους στο κομμάτι "Am I Evil?" στις ζωντανές τους εμφανίσεις μέχρι σήμερα.
Φώτος Μπόμπορης

Ο Φώτος Μπόμπορης, ή κατά το λογιότερο Φώτιος Μπόμπορης (? - 28.2.1826), από την Κρανιά Πρέβεζας ήταν οπλαρχηγός και πολιτικός στην Επανάσταση του 1821, πληρεξούσιος Σουλιωτών στην Α΄ Εθνοσυνέλευση Επιδαύρου.

Υπήρξε από τους αξιολογότερους οπλαρχηγούς της Λάκκας Σουλίου στις αρχές του 19ου αιώνα και αρχηγός αντάρτικου σώματος υπό τον Μάρκο Μπότσαρη στη διάρκεια του απευθερωτικού αγώνα των Ελλήνων. Ήταν παρών στο Μεσολόγγι στις 4 Νοεμβρίου 1821 κατά τη δημιουργία του Οργανισμού της Δυτικής Χέρσου Ελλάδος, ως «επίτροπος των Καπιτάνων εκ Σουλίου». Διετέλεσε πληρεξούσιος των Σουλιωτών στην Α΄ Εθνοσυνέλευση της Επιδαύρου, μετά από πρόταση του Μάρκου Μπότσαρη και στη συνέχεια τέλεσε μέλος του Βουλευτικού. Σκοτώθηκε ηρωικά έξω από το Μεσολόγγι, την 28 Φεβρουαρίου 1826, ενώ επιτιθόταν σε προμαχώνα που αμύνονταν Τούρκοι. Το νεκρό σώμα του απέσπασαν από τους Τούρκους οι άντρες της ομάδας του, το μετέφεραν στο Μεσολόγγι και το έθεψαν, την επόμενη μέρα, σε χωριστό τάφο με τιμές στρατηγού. Η αναφορά στον σταυρό του τάφου του ότι "Έπεσεν εις την Έξοδον" δεν είναι ακριβής, καθώς είχε ήδη σκοτωθεί πριν την Έξοδο του Μεσολογγίου.
Σωτήρης Κωστόπουλος

Ο Σωτήρης Κωστόπουλος (γένν. 23 Ιουνίου 1943) είναι Έλληνας πολιτικός επιστήμων, δημοσιογράφος, συγγραφέας και πολιτικός. Υπήρξε ιδρυτικό μέλος του ΠΑΚ και στη συνέχεια του ΠΑΣΟΚ και ένας από τους συγγραφείς της διακήρυξης της 3ης του Σεπτέμβρη το 1974. Διετέλεσε γενικός γραμματέας Τύπου και Πληροφοριών, σύμβουλος του πρωθυπουργού Ανδρέα Παπανδρέου επί θεμάτων πολιτικής επικοινωνίας, κυβερνητικός εκπρόσωπος και ευρωβουλευτής του ΠΑΣΟΚ.
Tesla Model S

Το Tesla Model S είναι αμιγώς ηλεκτρικό πολυτελές αυτοκίνητο μεγάλων διαστάσεων, κατηγορίας F, που κατασκευάζεται από την αμερικανική αυτοκινητοβιομηχανία Tesla, Inc. από τις 22 Ιουνίου 2012 έως σήμερα.
Δικός της

Δικός της (αγγλικά: "Her") είναι αμερικανική αισθηματική ταινία επιστημονικής φαντασίας παραγωγής 2013, σε σκηνοθεσία, σενάριο και παραγωγή του Σπάικ Τζονς. Η ταινία εστιάζει σε έναν άνδρα που αναπτύσσει δεσμό με μια θηλυκή φωνή που παρέχει ένα λειτουργικό σύστημα υπολογιστή. Πρωταγωνιστούν οι Χοακίν Φίνιξ, Έιμι Άνταμς, Ρούνι Μάρα Ολίβια Γουάιλντ και η Σκάρλετ Τζοχάνσον που δανείζει τη φωνή της. Η ταινία σηματοδοτεί το σεναριακό ντεμπούτο του Τζονζ και η πρεμιέρα της πραγματοποιήθηκε στο Κινηματογραφικό Φεστιβάλ της Νέας Υόρκης.

Η ταινία κυκλοφόρησε στους κινηματογράφους στις 18 Δεκεμβρίου 2013. Απέσπασε εξαιρετικά σχόλια από τους κριτικούς και έλαβε τρεις υποψηφιότητες για Χρυσή Σφαίρα στις κατηγορίες Καλύτερη Ταινία - Κωμωδία/Μιούζικαλ, Α' Ανδρικού Ρόλου - Κωμωδία/Μιούζικαλ για την ερμηνεία του Φίνιξ, κερδίζοντας εκείνη για το Καλύτερο Σενάριο. Βραβεύτηκε επίσης με το Όσκαρ Πρωτότυπου Σεναρίου από τις συνολικά πέντε υποψηφιότητες.
Τσιούετελ Έτζιοφορ

O Τσιούετελ Έτζιοφορ (αγγλικά: "Chiwetel Ejiofor"), γεννημένος στις 10 Ιουλίου 1977 είναι Βρετανός ηθοποιός του κινηματογράφου, της τηλεόρασης και του θεάτρου. Έχει λάβει πολλά βραβεία υποκριτικής και υποψηφιότητες, συμπεριλαμβανομένου και του BAFTA Ανερχόμενου Αστεριού το 2006, πέντε υποψηφιότητες για Χρυσή Σφαίρα και το βραβείο Λόρενς Ολίβιε Καλύτερου Ηθοποιού το 2008 για την ερμηνεία του στο "Othello". Έπαξε στις ταινίες "Βρώμικα Ομορφα Πράγματα" (Dirty Pretty Things, 2002), Serenity (2005), Kinky Boots (2005), "Τα Παιδιά των Ανθρώπων" (Children of Men, 2006), "2012" και "12 Χρόνια Σκλάβος" (12 Years a Slave, 2013).
Αλφόνσο Κουαρόν

Ο Αλφόνσο Κουαρόν ("Alfonso Cuarón Orozco", 28 Νοεμβρίου 1961) είναι Μεξικανός σκηνοθέτης, σεναριογράφος, παραγωγός ταινιών και μοντέρ. Είναι γνωστός για τις ταινίες "Θέλω και τη Μαμά σου (Y tu mamá también, 2001)", "Ο Χάρι Πότερ και ο Αιχμάλωτος του Αζκαμπάν (Harry Potter and the Prisoner of Azkaban, 2004)", "Τα Παιδιά των Ανθρώπων (Children of Men, 2006)" "Gravity (2013)" και "Ρόμα" ("Roma, 2018"). Έχει κερδίσει τέσσερα Όσκαρ (Σκηνοθεσίας για το "Gravity", Μοντάζ για το "Gravity", Σκηνοθεσίας για το "Ρόμα" και φωτογραφίας για το "Ρόμα") και έναν Χρυσό Λέοντα (για το "Ρόμα"). Είναι το πρώτο άτομο Λατινικής Αμερικάνικης καταγωγής που κέρδισε το Όσκαρ Καλύτερης Σκηνοθεσίας. 

Οι περισσότερες ταινίες του Κουαρόν έχουν επαινεθεί τόσο από τους κριτικούς, όσο και από το κοινό. Έχει προταθεί συνολικά για 10 βραβεία Όσκαρ και 3 Χρυσές Σφαίρες (δύο εκ των οποίων κέρδισε). Τόσο ο αδελφός του, όσο και ο γιος του Χονάς είναι σεναριογράφοι και σκηνοθέτες και έχουν συμμετάσχει στη συγγραφή σεναρίων σε ταινίες του. Είναι φίλος και συνεργάτης με τους Μεξικανους σκηνοθέτες Γκιγιέρμο Ντελ Τόρο και Αλεχάντρο Γκονσάλες Ινιάριτου. και οι τρεις τους αποτελούν την τριάδα που αποκαλείται από τους κινηματογραφόφιλους "The Three Amigos of Cinema".
Βον Λιούις

Ο Βον Λιούις (Vaughan Lewis, γεννήθηκε στις 17 Μαΐου 1940) είναι πολιτικός από την Αγία Λουκία και πρωθυπουργός της νησιωτικής χώρας από το 1996 ως το 1997, έπειτα από την παραίτηση του Τζον Κόμπτον. Ήταν μέλος του Ενωμένου Κόμματος Εργατών (UWP). Εργάστηκε ως καθηγητής στο Πανεπιστήμιο των Δυτικών Ινδιών στο Τρινιδάδ και Τομπάγκο.
Γκαέλ Ανγκουλά

Ο Γκαέλ Ανγκουλά, γεννημένος στις 18 Ιουλίου 1982 στην Χάβρη, είναι Γάλλος ποδοσφαιριστής με καταγωγή από το Καμερούν, ο οποίος αγωνίζεται στην θέση του δεξιού μπακ για λογαριασμό της Ανζέ ΣΚΟ.

Είναι αδερφός του Αλντό Ανγκουλά, επίσης επαγγελματία ποδοσφαιριστή.
Μοχαμέντ Λαμίν Γιαταρά

Ο Μοχαμέντ Λαμίν Γιαταρά, γεννημένος στις 28 Ιουλίου 1993 στο Κονακρί (Γουινέα), είναι διεθνής με την Γουινέα ποδοσφαιριστής, ο οποίος αγωνίζεται ως επιθετικός ή χαφ για λογαριασμό της Ανζέ ΣΚΟ.